2025.gada \_\_\_. \_\_\_\_\_\_\_\_\_\_ Saistošie noteikumi Nr. SN\_\_\_\_/2025

Olainē

Apstiprināti ar Olaines novada pašvaldības

domes 2025.gada \_\_\_. \_\_\_\_\_\_ sēdes lēmumu

(\_\_\_.prot., \_\_\_.p.)

**Grozījumi Olaines novada pašvaldības domes 2023.gada 27.septembra saistošajos noteikumos Nr. SN21/2023 “Par materiālo palīdzību bārenim un bez vecāku gādības palikušam bērnam Olaines novadā”**

*Izdoti saskaņā ar*[*Pašvaldību likuma*](https://m.likumi.lv/ta/id/336956-pasvaldibu-likums)[*44.*](https://m.likumi.lv/ta/id/336956-pasvaldibu-likums#p44)*panta otro daļu,  
Ministru kabineta 2018.gada 26.jūnija noteikumu Nr. 354 "*[*Audžuģimenes noteikumi*](https://m.likumi.lv/ta/id/300005-audzugimenes-noteikumi)*"*[*78.*](https://m.likumi.lv/ta/id/300005-audzugimenes-noteikumi#p78)*punktu,  
Ministru kabineta 2005.gada 15.novembra noteikumu Nr. 857 "*[*Noteikumi par sociālajām garantijām un  
atbalstu bārenim un bez vecāku gādības palikušajam bērnam, kurš ir ārpusģimenes aprūpē,  
kā arī pēc ārpusģimenes aprūpes beigšanās*](https://m.likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...)*"*[*22.*](https://m.likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p22)*,*[*24.9*](https://m.likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p24_9)*,*[*24.10*](https://m.likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p24_10)*,*[*24.11*](https://m.likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p24_11)*,24.13,*[*24.14punktu*](https://m.likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p24_14) *(Olaines novada domes*[*23.10.2024.*](https://m.likumi.lv/ta/id/356158-grozijumi-olaines-novada-pasvaldibas-domes-2023-gada-27-septembra-saistosajos-noteikumos-nr-sn21-2023-par-materialo-palidzibu-b...)*saistošo noteikumu Nr. SN20/2024 redakcijā)*

Izdarīt Olaines novada pašvaldības domes 2023.gada 27.septembra saistošajos noteikumos Nr. SN21/2023 “Par materiālo palīdzību bārenim un bez vecāku gādības palikušam bērnam Olaines novadā” (“Latvijas Vēstnesis”, 201, 17.10.2023., OP numurs: 2023/201.30) šādus grozījumus:

1. papildināt noteikumus ar 9.1 punktu šādā redakcijā:

“9.1 Noteikumu 11.13. un 15.13. punktā noteikto starpprofesionālo sadarbības grupu pēc nepieciešamības sasauc Olaines novada bāriņtiesa. Starpprofesionālajā sadarbības grupā piedalās Olaines novada bāriņtiesas, Sociālā dienesta pārstāvis un Sociālā dienesta Bērnu tiesību aizsardzības speciālists. Ja nepieciešams, uz starpprofesionālo sadarbības grupu tiek uzaicināti citi speciālisti (Valsts policijas un pašvaldības policijas pārstāvis, psihologs, ārstniecības persona, izglītības speciālists u.c.), ar bērnu saistītas personas, kurām ir nozīme attiecīgā jautājuma izskatīšanā un situācijas objektīvā izvērtēšanā. Starpprofesionālā sadarbības grupa lemj par audžuģimenē un aizbildņa ģimenē ievietoto bērnu skaitu, vērtējot Noteikumu 11.13. un 15.13. punktā ietvertos nosacījumus.”;

1. aizstāt 10.1.apakšpunktā skaitli “60” ar skaitli “70” un 10.2. apakšpunktā skaitli “70” ar skaitli “80”;
2. aizstāt 11.1.apakšpunktā skaitli “350” ar skaitli “450”;
3. papildināt noteikumus ar 11.1 , 11.2 un 11.3 punktu šādā redakcijā:

“11.1 Pabalsts par audžuģimenes pienākumu pildīšanu par katru audžuģimenē ievietotu bērnu, pamatojoties uz līgumu, kas noslēgts starp Sociālo dienestu un audžuģimeni:

11.11. 10 procenti no valstī noteiktās minimālās algas mēnesī;

11.12. divu valstī noteikto minimālo algu apmērā mēnesī, ja audžuģimene aprūpē bērnu ar smagiem funkcionāliem traucējumiem;

11.13. divu valstī noteikto minimālo algu apmērā mēnesī, ja audžuģimene aprūpē bērnu, kuram starpprofesionālā sadarbības grupa ir konstatējusi multiplu problēmu kopumu (ietverot traucētu sociālo funkcionēšanu atkarību izraisošu vielu pastiprinātas lietošanas dēļ vai citu traucētu sociālās funkcionēšanas veidu), kuru nav iespējams risināt ar pieejamajiem resursiem, nodrošinot ārpusģimenes aprūpi ierastā veidā.

11.2 noteikumu 11.11.-11.13.apakšpunktā noteikto pabalstu pārskaita līdz katra mēneša 15.datumam par iepriekšējo mēnesi.

11.3 Sociālais dienests pārtrauc noteikumu 11.11.-11.13.apakšpunktā noteiktā pabalsta izmaksu, ja audžuģimene nesadarbojas ar Sociālo dienestu un nepilda noslēgtā līguma nosacījumus.”;

5. svītrot noteikumu 14.punktā vārdus “vispārējās” un “vispārējā”;

6. aizstāt 15.1.apakšpunktā skaitli “75” ar skaitli “150”;

7. papildināt noteikumus ar 15.1, 15.2 un 15.3  punktu šādā redakcijā:

“15.1 Pabalsts par aizbildņa pienākumu pildīšanu par katru aizbildņa ģimenē ievietotu bērnu, pamatojoties uz līgumu, kas noslēgts starp Sociālo dienestu un aizbildni:

15.11. 5 procenti no valstī noteiktās minimālās algas mēnesī;

15.12. vienas valstī noteiktās minimālās algas apmērā mēnesī, ja aizbildnis aprūpē bērnu ar smagiem funkcionāliem traucējumiem;

15.13. vienas valstī noteiktās minimālās algas apmērā mēnesī, ja aizbildnis aprūpē bērnu, kuram starpprofesionālā sadarbības grupa ir konstatējusi multiplu problēmu kopumu (ietverot traucētu sociālo funkcionēšanu atkarību izraisošu vielu pastiprinātas lietošanas dēļ vai citu traucētu sociālās funkcionēšanas veidu), kuru nav iespējams risināt ar pieejamajiem resursiem, nodrošinot ārpusģimenes aprūpi ierastā veidā.

15.2 noteikumu 15.11.-15.13.apakšpunktā noteikto pabalstu pārskaita līdz katra mēneša 15.datumam par iepriekšējo mēnesi.

15.3 Sociālais dienests pārtrauc noteikumu 15.11.-15.13.apakšpunktā noteiktā pabalsta izmaksu, ja aizbildnis nesadarbojas ar Sociālo dienestu un nepilda noslēgtā līguma nosacījumus.”;

8. aizstāt 22.punktā skaitli “75” ar skaitli “150”;

9. Noteikumi stājas spēkā 2026.gada 1.janvārī.

Domes priekšsēdētājs A. Bergs

**Paskaidrojuma raksts**

**Olaines novada pašvaldības domes saistošajiem noteikumiem Nr. SN\_\_/2024**

**“Grozījumi Olaines novada pašvaldības domes 2023.gada 27.septembra saistošajos noteikumos Nr. SN21/2023 “Par materiālo palīdzību bārenim un bez vecāku gādības palikušam bērnam Olaines novadā””**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Bērnu tiesību aizsardzības likuma 26.panta pirmajā daļā noteikts, ka katram bērnam ir neatņemamas tiesības uzaugt ģimenē, savukārt šī likuma 27.panta trešajā daļā noteikts, ka bērnu aprūpes iestādē bērns atrodas līdz brīdim, kad viņam tiek nodrošināta piemērota aprūpe pie aizbildņa vai audžuģimenē.  Olaines novadā arvien biežāk nākas saskarties ar grūtībām ārpusģimenes aprūpes nodrošināšanā, it īpaši, ja bērnam ir smagas veselības problēmas, kā arī nopietni uzvedības traucējumi. Gan potenciālie aizbildņi, gan audžuģimenes, izvērtējot esošos resursus, nav motivēti uzņemt bērnus savās ģimenēs.  Bērniem ar sociālajām un veselības problēmām ir nepieciešama aprūpe, kura iekļauj rehabilitācijas un ārstniecības pasākumus, kā arī 24 stundu uzraudzību, izglītības apguvi mājās un citus individuāli šim bērnam nepieciešamos atbalsta pasākumus, un piemērotu sociālo vidi. Tas nozīmē, ka bērna aprūpētājs (aizbildnis, audžuvecāks) nevar veikt pilna laika algotu darbu vai vispār nevar veikt algotu darbu, ir nepieciešamas specifiskas zināšanas, kā arī vide, lai varētu nodrošināt bērna aprūpi nepieciešamā apmērā, atbilstoši sociālā aprūpētāja pienākumiem.  Esošā valsts nodrošinātā atlīdzība nav pietiekama, lai motivētu aizbildņus un audžuģimenes uzņemties rūpes par bērniem, jo īpaši par bērniem ar sociālajām problēmām alkohola, narkotiku lietošanas, uzvedības un veselības problēmu dēļ, iesaistīties bērna rehabilitācijas un ārstniecības pasākumos, jo tas prasa papildu zināšanas, atdevi un nereti apdraud pašu aprūpētāju veselību, dzīvību, līdz ar to aizbildņa vai audžuģimenes darbam jābūt atbilstoši novērtētam.  Aktuālas ir arī minimālās algas un ienākumu līmeņa izmaiņas valstī, tādēļ kopējais valsts un pašvaldības atbalsta apjoms audžuģimenēm un aizbildņiem pielāgojams tam, lai tas būtiski neatpaliktu no vispārējām ienākumu tendencēm, nodrošinot līdzvērtīgu atalgojumu par pienākumu veikšanu bērnu aprūpē.  1.2. Sociālā taisnīguma un bērnu labklājības aspekts norāda uz to, ka pabalstu palielinājums ir ieguldījums bērna attīstībā, drošībā un labklājībā, kas stiprina audžuģimeņu un aizbildņu motivāciju, mazina finansiālo slogu un veicina bērnu iekļaušanos ģimeniskā vidē. Audžuģimenēs un aizbildnībā esošajiem bērniem pabalsta apmēru bērna apģērba un mīkstā inventāra iegādei nepieciešams nodrošināt, ņemot vērā valsts ekonomiskos rādītājus un pašvaldības budžeta iespējas, salīdzinājumu ar citām Latvijas pašvaldībām, lai motivētu potenciālās audžuģimenes un aizbildņus.  Pēdējos gados būtiski pieaugušas pārtikas, apģērbu, apavu, mājsaimniecības preču, un citu ģimenei nepieciešamo preču un pakalpojumu cenas. Saskaņā ar Centrālās statistikas pārvaldes datiem vidējā inflācija (patēriņa cenu gada pieauguma vidējais rādītājs) Latvijā 2023.gadā bija ~ 8.9%, 2024. gadā ~ 1.3% , bet arī turpmākajos gados turpināsies cenu pieaugums, līdz ar to iepriekš noteikto pabalstu apmēri vairāk neatbilst faktiskajām izmaksām, kuras nepieciešamas bērna vajadzību apmierināšanai.  Apģērba, apavu un mīkstā inventāra iegādei ir regulāra un būtiska nepieciešamība, īpaši audžuģimenēs, kur bieži jāaprīko bērna dzīvesvieta no jauna, savukārt bērns, kas nonācis aizbildņa aprūpē, lielākoties ir nepilnvērtīgi nodrošināts ar apģērbu un apaviem, jo vecāki pilnvērtīgi nav pildījuši savus pienākumus bērna aprūpē. Palielinot šos pabalstus audžuģimenēm un aizbildņiem, tiks nodrošināts reālāks izdevumu segums.  1.3. Saistošo noteikumu projekts “Grozījumi Olaines novada pašvaldības domes 2023.gada 27.septembra saistošajos noteikumos Nr. SN21/2023 “Par materiālo palīdzību bārenim un bez vecāku gādības palikušam bērnam Olaines novadā”” (turpmāk – Saistošo noteikumu projekts) papildinās Olaines novada pašvaldībā spēkā esošos Olaines novada pašvaldības domes 2023.gada 27.septembra saistošos noteikumus Nr. SN21/2023 “Par materiālo palīdzību bārenim un bez vecāku gādības palikušam bērnam Olaines novadā” (turpmāk – saistošie noteikumi Nr. SN21/2023):  1.3.1. Saistošo noteikumu projektā ir iekļauti grozījumi, kas paredz palielināt ikmēneša pabalstu bērna uzturam audžuģimenē, specializētajā audžuģimenē vai adoptētāju ģimenē pirmsadopcijas periodā:  1.3.1.1. par bērnu līdz septiņu gadu vecuma sasniegšanai no 60 procentiem uz 70 procentiem no valstī noteiktās minimālās algas  (2026.gadā 780 *euro* minimālā alga \*70% = 546 *euro*/mēnesī);  1.3.1.2. par bērnu no septiņiem gadiem līdz 18 gadu vecuma sasniegšanai no 70 procentiem uz 80 procentiem no valstī noteiktās minimālās algas  (2026.gadā 780 *euro* minimālā alga \*80% = 624 *euro*/mēnesī).  1.3.2. Saistošo noteikumu projektā ir iekļauti grozījumi, kas paredz audžuģimenei palielināt gadā vienreiz maksājamo pabalstu bērna apģērba un mīkstā inventāra iegādei no 350 *euro* uz 450 *euro,* betaizbildnim palielināt gadā vienreiz maksājamo pabalstu bērna apģērba iegādei no 75 *euro* uz 150 *euro*.  1.3.3. Saistošo noteikumu projektā ir iekļauti grozījumi, kas paredz izmaksāt ikmēneša pabalstus par audžuģimenes un aizbildņa pienākumu pildīšanu par katru audžuģimenē vai aizbildņa ģimenē ievietotu bērnu sekojošā apmērā:  1.3.3.1. ikmēneša pabalstu 10 procentu apmērā no valstī noteiktās minimālās algas par audžuģimenes pienākumu pildīšanu  (2026.gadā 780 *euro* minimālā alga \*10% = 78 *euro*/mēnesī);  1.3.3.2. ikmēneša pabalstu 5 procentu apmērā no valstī noteiktās minimālās algas par aizbildņa pienākumu pildīšanu  (2026.gadā 780 *euro* minimālā alga \*5% = 39 *euro*/mēnesī);  1.3.3.3. ikmēneša pabalstu divu valstī noteikto minimālo algu apmērā mēnesī par audžuģimenes pienākumu pildīšanu par bērnu ar smagiem funkcionāliem traucējumiem, vai bērnu, kuram starpprofesionālā sadarbības grupa ir konstatējusi multiplu problēmu kopumu (ietverot traucētu sociālo funkcionēšanu alkohola, narkotisko vielu pastiprinātas lietošanas dēļ, vai citu traucētu sociālās funkcionēšanas veidu), kuru nav iespējams risināt ar pieejamajiem resursiem, nodrošinot ārpusģimenes aprūpi ierastā veidā  (2026.gadā 780 *euro* minimālā alga \*2 = 1560 *euro*/mēnesī);  1.3.3.4. ikmēneša pabalstu vienas valstī noteiktās minimālās algas apmērā mēnesī par aizbildņa pienākumu pildīšanu par bērnu ar smagiem funkcionāliem traucējumiem, vai bērnu, kuram starpprofesionālā sadarbības grupa ir konstatējusi multiplu problēmu kopumu (ietverot traucētu sociālo funkcionēšanu alkohola, narkotisko vielu pastiprinātas lietošanas dēļ, vai citu traucētu sociālās funkcionēšanas veidu), kuru nav iespējams risināt ar pieejamajiem resursiem, nodrošinot ārpusģimenes aprūpi ierastā veidā  (2026.gadā 780 *euro* minimālā alga \*1 = 780 *euro*/mēnesī);  1.3.4. Saistošo noteikumu projektā ir iekļauti grozījumi, kas paredz pabalstu aizbildnim bērna ēdināšanas izmaksu segšanai arī profesionālajā izglītības iestādē par faktiski apmeklēto dienu skaitu, ja attiecīgajā izglītības iestādē nenodrošina bezmaksas ēdināšanu.  Konstatēts, ka pašlaik saistošie noteikumi neparedz ēdināšanas maksas atvieglojumus bērnam, par kura ārpusģimenes aprūpi lēmusi Olaines novada bāriņtiesa, ja bērns iegūst izglītību profesionālajā izglītības iestādē.  Savukārt Ministru kabineta 2005.gada 15.novembra noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 6.punktā noteikts, ka pašvaldība, kuras bāriņtiesa pieņēmusi lēmumu par bērna ārpusģimenes aprūpi, sedz ar bērna izglītošanu un uzturēšanos izglītības iestādē saistītos izdevumu. Atbilstoši Ministru kabineta noteikumiem precizējami arī saistošie noteikumi.  1.3.5. Saistošo noteikumu projektā ir iekļauti grozījumi, kas paredz pilngadību sasniegušam bērnam, kas mācās vispārējās vai profesionālās izglītības iestādē un apgūst vispārējās pamatizglītības, vispārējās vidējās izglītības vai profesionālās pamatizglītības, arodizglītības vai profesionālās vidējās izglītības programmu vai studē augstākās izglītības iestādē, kas reģistrēta Izglītības iestāžu reģistrā, bet ne ilgāk kā līdz 24 gadu vecuma sasniegšanai, vienu reizi kalendārajā gadā piešķiramo pabalstu apģērba iegādei palielināt no 75 *euro* uz 150 *euro.*  1.3.6. Pēdējos gados pašvaldības sāk ieviest pabalstu audžuģimenei un aizbildnim par pienākumu pildīšanu, pārskata pabalsta apmēru bērna apģērba, inventāra iegādei un pabalstu veidus atbilstoši tendencēm un attiecīgās pašvaldības budžeta iespējām. Šāda prakse rāda, ka arī Olaines novadam ir pamatoti pārskatīt pabalstu veidus un apmērus. Pabalstu palielinājums ir samērīgs, pamatots ar inflāciju, cenu pieaugumu, minimālās algas izmaiņām, kā arī atbilst labajai praksei, kas būtiski uzlabo bērnu tiesību un vajadzību nodrošināšanu ārpusģimenes aprūpē.  Ņemot vērā iepriekšminēto, ir sagatavots saistošo noteikumu projekts “Grozījumi Olaines novada pašvaldības domes 2023.gada 27.septembra saistošajos noteikumos Nr. SN21/2023 “Par materiālo palīdzību bārenim un bez vecāku gādības palikušam bērnam Olaines novadā””. |
| 2. Fiskālā ietekme uz pašvaldības budžetu | 2.1. Saistošo noteikumu izpildes nodrošināšanai, ieviešot jaunu ikmēneša pabalstu veidu par audžuģimenes un aizbildņa pienākumu pildīšanu, palielinot esošo ikmēneša pabalstu bērna uzturam audžuģimenē, specializētajā audžuģimenē vai adoptētāja ģimenē pirmsadopcijas periodā, palielinot vienreiz gadā maksājamo pabalsta apmēru audžuģimenē esoša bērna apģērba un mīkstā inventāra iegādei, aizbildņa ģimenē – bērna apģērba iegādei, sedzot aizbildnībā esoša bērna, kurš mācās profesionālajā izglītības iestādē, ēdināšanas izmaksas, palielinot vienreiz gadā maksājamo pabalsta apmēru pilngadību sasnieguša bērna apģērba iegādei, 2026.gada budžetā, salīdzinot ar 2025.gada budžetu, ja ārpusģimenes aprūpē esošo bērnu skaits paliek tāds pats kā uz 2025.gada 31.augustu, būs nepieciešami papildu finanšu līdzekļi **82 146 *euro*/gadā, neieskaitot līdzekļus**, kuri paredzēti pabalstam aizbildnim bērna ēdināšanas izmaksu segšanai arī profesionālajā izglītības iestādē:  2.1.1. Uz 2025.gada 31.augustu Olaines novadā ir 6 bērni līdz septiņu gadu vecuma sasniegšanai un 9 bērni vecumā no septiņiem gadiem līdz 18 gadu vecuma sasniegšanai.  2026.gadā papildus nepieciešamie līdzekļi ikmēneša pabalstam bērna uzturam audžuģimenē, specializētajā audžuģimenē vai adoptētāju ģimenē pirmsadopcijas periodā:  2.1.1.1. par bērnu līdz septiņu gadu vecuma sasniegšanai **7 344** *euro*/gadā  ((6 bērni x 546 *euro/*mēnesī) – (6 bērni x 444 *euro/*mēnesī)) x 12;  2.1.1.2. par bērnu vecumā no septiņiem gadiem līdz 18 gadu vecuma sasniegšanai **11 448** *euro*/gadā  ((9 bērni x 624 *euro/*mēnesī) – (9 bērni x 518 *euro/*mēnesī)) x 12.  2.1.2. Uz 2025.gada 31.augustu 15 Olaines novada bērni ir ievietoti audžuģimenēs, no kurām 1 ir Olaines novada audžuģimene un 8 ir citu novadu audžuģimenes. No audžuģimenēs ievietotajiem 15 bērniem:  2.1.2.1. 13 bērni audžuģimenēs x (minimālā alga 780 *euro*) x 10% x 12 mēneši =  =13 x 78 x 12 = **12 168 *euro*/gadā**;  2.1.2.2. 1 bērns ar traucētu sociālo funkcionēšanu un 1 bērns ar smagiem funkcionāliem traucējumiem x (2 minimālās algas 1560 *euro*) x 12 mēneši = 2 x 1560 x 12 = **37 440 *euro*/gadā**;  2.1.3. Uz 2025.gada 31.augustu 18 personu aizbildnībā ir 22 Olaines novada bērni:  2.1.3.1. 22 aizbildnībā esoši bērni x (minimālā alga 780 *euro*) x 5% x 12 mēneši  =22 x 39 x 12 = palielinājums **10 296 *euro*/gadā;**  2.1.3.2. nevienam bērnam nav traucēta sociālā funkcionēšana un neviens bērns nav ar smagiem funkcionāliem traucējumiem.  2.1.4. Tabulā aprēķināta fiskālā ietekme uz pašvaldības budžetu 3 gadu ietvaros attiecībā uz 1.3.3.punktā ietvertajiem jaunajiem pabalstu veidiem, sākot no 2026.gada, ņemot vērā minimālās algas plānoto pieaugumu un audžuģimeņu, aizbildņu skaitu uz 2025.gada 31.augustu:   |  |  |  |  |  |  |  |  | | --- | --- | --- | --- | --- | --- | --- | --- | | **Gads** | **Min. algas apmērs** *(euro/mēn.)* | **Ārpusģimenes aprūpes veids** |  | **Pabalsts par pienākumu pildīšanu, vadoties no minimālās algas** | **Pabalsta par pienākumu pildīšanu aprēķins** *(pabalsts (euro) x Olaines novada bērnu skaits audžuģimenēs un pie aizbildņiem)* | **Pabalsts par pienākumu pildīšanu** *(euro/mēn.)* | **Pabalsta apmēra izmaiņas pret iepriekšējo gadu (%)** | | **2026** | 780 | Audžuģimenes un aizbildņi |  | 10 % un 5% | **78** x 13 un **39** x 22 | 1872 | x | | Audžuģimene (bērni ar funkcionāliem traucējumiem un multiplu problēmu kopumu) |  | 2 min.algas | **1560** x 2 | 3120 | | Aizbildņis (bērni ar funkcionāliem traucējumiem un multiplu problēmu kopumu) |  | 1 min.alga | **780** x 0 | 0 | | **Kopā (*euro*/mēnesī)** | | | | | | **4 992** | | **Kopā (*euro*/gadā)** | | | | | | **59 904** | | **2027** | 820 (Fin. min. plāns) | Audžuģimenes un aizbildņi |  | 10% un 5% | **82** x 13 un **41** x 22 | 1968 | 5,1 | | Audžuģimenes (bērni ar funkcionāliem traucējumiem un multiplu problēmu kopumu) |  | 2 min.algas | **1640** x 2 | 3280 | 5,1 | | Aizbildņis (bērni ar funkcionāliem traucējumiem un multiplu problēmu kopumu) |  | 1 min.alga | **820 x 0** | 0 | x | | **Kopā (*euro*/mēnesī)** | | | | | | **5 248** | **5,1** | | **Kopā (*euro*/gadā)** | | | | | | **62 976** | **5,1** | | **2028** | 860  (Fin. min. plāns) | Audžuģimenes un aizbildņi |  | 10% un 5% | **86** x 13 un **43** x 22 | 2064 | 4,9 | | Audžuģimenes (bērni ar funkcionāliem traucējumiem un multiplu problēmu kopumu) |  | 2 min.algas | **1720** x 2 | 3440 | 4,9 | | Aizbildņis (bērni ar funkcionāliem traucējumiem un multiplu problēmu kopumu) |  | 1 min.alga | **860** x 0 | 0 | x | | **Kopā (*euro*/mēnesī)** | | | | | | **5 504** | **4,9** | | **Kopā (*euro*/gadā)** | | | | | | **66 048** | **4,9** |  * + 1. Saistošo noteikumu projektā paredzēts:        1. audžuģimenei un specializētajai audžuģimenei vai adoptētāju ģimenei pirmsadopcijas periodā palielināt gadā vienreiz maksājamo pabalstu bērna apģērba un mīkstā inventāra iegādei no 350 *euro* uz 450 *euro*.   Uz 2025.gada 31.augustu 15 Olaines novada bērni ir ievietoti audžuģimenēs, 2026.gadā palielinājums **1 500** ***euro*/gadā** (15 x (450 - 350)).  2.1.5.2. aizbildnim palielināt gadā vienreiz maksājamo pabalstu bērna apģērba iegādei no 75 *euro* uz 150 *euro*.  Uz 2025.gada 31.augustu 22 Olaines novada bērni ir aizbildnībā, no kuriem 17 ir skolēni, 2026.gadā palielinājums **1 275** ***euro*/gadā** (17 x (150 - 75)).   * + 1. Saistošo noteikumu projektā paredzēts pabalsts aizbildnim bērna ēdināšanas izmaksu segšanai, ja bērns mācās profesionālajā izglītības iestādē.   Uz 2025.gada 31.augustu 2 aizbildnībā esošie bērni, par kuriem Olaines novada bāriņtiesa pieņēmusi lēmumu par bērna ārpusģimenes aprūpi, mācās profesionālajās izglītības iestādēs, par kuriem sedzamas ēdināšanas izmaksas.  Izmaksu summa atkarīga no tā, vai:  - attiecīgajā izglītības iestādē nodrošina vai nenodrošina bezmaksas ēdināšanu;  - izglītības iestāde atrodas pašvaldības administratīvajā teritorijā vai citas pašvaldības administratīvajā teritorijā.  Ja izglītības iestāde atrodas pašvaldības administratīvajā teritorijā, tad izmaksas pašvaldība sedz atbilstoši pašvaldības domes apstiprinātajām ēdināšanas izmaksām, bet, ja citas pašvaldības teritorijā - pašvaldība izmaksas sedz apmērā, kas nepārsniedz pašvaldības domes apstiprinātās ēdināšanas izmaksas pašvaldības administratīvajā teritorijā esošajās vispārējās izglītības iestādēs.   * + 1. Saistošo noteikumu projektā paredzēts palielināt vienu reizi kalendārajā gadā piešķiramo pabalstu no 75 *euro* uz 150 *euro* apģērba iegādei pilngadību sasniegušam bērnam, ja bērns mācās vispārējās vai profesionālās izglītības iestādē un apgūst vispārējās pamatizglītības, vispārējās vidējās izglītības vai profesionālās pamatizglītības, arodizglītības vai profesionālās vidējās izglītības programmu vai studē augstākās izglītības iestādē, kas reģistrēta Izglītības iestāžu reģistrā, bet ne ilgāk kā līdz 24 gadu vecuma sasniegšanai.   Uz 2025.gada 31.augustu ir 9 pilngadību sasnieguši bērni, kuri mācās, 2026.gadā palielinājums **675** ***euro*/gadā** (9 x (150 - 75)).  Jaunas pašvaldības institūcijas un papildu darbinieku resursi nav nepieciešami. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Plānotajam regulējumam ir pozitīva sociālā ietekme.  Motivācijas veicināšana un ārpusģimenes aprūpes pieejamība - esošā valsts nodrošinātā atlīdzība nav pietiekama, lai motivētu aizbildņus un audžuģimenes uzņemties rūpes par bērniem ar smagām veselības, uzvedības vai sociālajām problēmām. Papildu finansiāls atbalsts samazina risku, ka bērni ilgstoši paliek institūcijās, un veicina viņu iekļaušanos ģimeniskā vidē.  Atalgojuma atbilstība pienākumu apjomam - bērna aprūpe, īpaši ar speciālām vajadzībām, prasa 24 stundu uzraudzību, speciālas zināšanas un pilnas slodzes darbu, kas ierobežo iespējas veikt citu algotu darbu. Pabalstu palielināšana nodrošina taisnīgu atlīdzību par ieguldīto darbu, aizsargājot arī aprūpētāju drošību un veselību.  Sociālā taisnīguma aspekts - papildu finansiālais atbalsts samazina audžuģimeņu un aizbildņu finansiālo slogu, veicina bērnu drošību un labklājību, kā arī nodrošina vienlīdzīgu pieeju ārpusģimenes aprūpei neatkarīgi no ģimenes ekonomiskajiem resursiem.  Pabalstu pielāgošana ekonomiskajiem apstākļiem - ņemot vērā inflāciju un būtisko cenu kāpumu pārtikas, apģērbu, apavu un citu nepieciešamo preču jomā, iepriekš noteikto pabalstu apmērs vairs neatbilst faktiskajām izmaksām. Pabalstu regulāra pielāgošana valsts ekonomiskajiem rādītājiem un pašvaldību budžeta iespējām nodrošina bērna vajadzību atbilstošu apmierināšanu.  Bērna materiālo vajadzību nodrošināšana - palielinot pabalstus bērna apģērba, apavu un mīkstā inventāra iegādei, tiek segtas regulāras un būtiskas izmaksas, kas īpaši aktuālas audžuģimenēs un aizbildnībā, kur bērna dzīvesvietu bieži jāaprīko no jauna. Tas uzlabo bērna labklājību un veicina viņa sociālo integrāciju.  Saistošo noteikumu projekts nerada ietekmi uz vidi, iedzīvotāju veselību, uzņēmējdarbības vidi pašvaldības teritorijā vai konkurenci. |
| .4. Ietekme uz administratīvajām procedūrām un to izmaksām | Saistošo noteikumu ieviešanai nav nepieciešama jaunu administratīvo procesu ieviešana, minētie pasākumi plānoti esošo pašvaldības sociālā dienesta administratīvo resursu, procedūru un tam paredzēto izmaksu ietvaros. |
| 5. Ietekme uz pašvaldības funkcijām un cilvēkresursiem | Saistošo noteikumu ieviešana nerada jaunas funkcijas vai uzdevumus. Noteikumu ieviešanu īsteno sociālais dienests esošo funkciju un uzdevumu ietvaros, kā arī cilvēkresursu ietvaros. |
| 6. Informācija par izpildes nodrošināšanu | Saistošo noteikumu projekta izpildi nodrošina Olaines novada pašvaldības aģentūra “Olaines sociālais dienests”. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu projekts ir izstrādāts iecerētā mērķa sasniegšanas nodrošināšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2025. gada \_\_\_\_\_\_\_\_\_\_\_\_\_\_ līdz 2025. gada \_\_\_\_\_\_\_\_\_\_\_\_\_\_\_\_\_\_\_\_\_ publicēts pašvaldības tīmekļvietnē sabiedrības viedokļa noskaidrošanai.  Noteiktajā termiņā viedokļi vai priekšlikumi par saistošo noteikumu projektu \_\_\_\_\_\_\_\_\_\_ saņemti. |

Domes priekšsēdētājs  A. Bergs